Գրեյսը Մոնակոյից

«Գրեյսը Մոնակոյից» (), ամերիկյան կենսագրական ֆիլմ Գրեյս Քելլիի կյանքի մասին։ Նկարահանվել է ռեժիսոր Օլիվյե Դահանը։ Գլխավոր դերում հանդես է գալիս Նիկոլ Քիդմանը, իսկ մյուս դերերը կատարում են Թիմ Ռոթը, Ֆրենկ Լանջելան, Փարքեր Փոուզին, Դերեք Ջեյկոբին, Պաս Վեգան, Ռոջեր Էշթոն Գրիֆիթսն ու Մայլո Վենտիմիլյան։ 2014 թվականի մայիսի 14-ին ֆիլմը բացել է Կաննի 67-րդ կինոփառատոնը, որտեղ խիստ քննադատության է ենթարկվել կինոմամուլի կողմից։

Սյուժե 
Ֆիլմը պատմում է հոլիվուդյան դերասանուհի Գրեյս Քելլիի մասին, որը դարձել է Մոնակոյի արքայադուստր Մոնակոյի Ռենե III արքայազնի հետ ամուսնանալուց հետո։ 1962 թվականին ամուսնացած Գրեյսը հանկարծ բախվում է անձի ճգնաժամի խնդրի հետ. ամուսինն զբաղվում է պետության գործերով, արքունիքում իրեն չեն ընդունում, ինչպես նաև ժամանում է Ալֆրեդ Հիչքոքը՝ իր սիրելիին առաջարկելով դեր «Մառնի» ֆիլմում։ Քելլին ընդունում է միակ ճիշտ որոշումը՝ ընտրելով հավատարմություն և պատիվ։

Դերերում 
 Նիկոլ Քիդման – Գրեյս Քելլի
 Թիմ Ռոթ – արքայազն Ռենե
 Ֆրենկ Լանջելա – հայր Ֆրենսիս Թաքեր
 Փարքեր Փոուզի – Մաջ Թիվի Ֆաուկո
 Մայլո Վենտիմիլյա – Ռուպերտ Ալեն
 Դերեք Ջեյկոբի – կոմս Ֆեռնանդո Դ’Էլիերես
 Պաս Վեգա – Մարիա Կալլաս
 Ջերալդին Սոմերվիլ – արքայադուստր Անտուանետա
 Նիկոլաս Ֆարել – Ժան Չառլզ Ռեյ
 Ռոբերտ Լինդսի – Արիստոտել Օնասիս
 Ռոջեր Էսթոն Գրիֆիթս – Ալֆրեդ Հիչքոք
 Ֆլորա Նիքոլսոն – Ֆիլիս Բլամ

Նկարահանումներ 
2011 թվականին Արաշ Ամելի կողմից գրված սցենարն ընդգրկվել է Լավագույն սցենարների սև ցուցակում և կոչվել չօգտագործված լավագույն սցենարներից մեկը։ Սցենարն աճուրդում գնել է Պիեռ Անջեյ Լա Պոգամը։

Ֆիլմի նկարահանումներն սկսվել են 2012 թվականի սեպտեմբերի 12-ին Ֆրանսիայի Մենթոն քաղաքում։ Հոկտեմբերի 29-30-ը նկարահանող անձնակազմը եղել է Մոնակոյում՝ Մոնտե Կառլոյի «Խաղատան» մոտ։ Նկարահանումներն անցկացվել են նաև Իտալիայի Ջենովա քաղաքում։

Արձագանքներ 
Գրիմալդի ընտանիքից (Ռենե արքայազնի ու արքայադստեր ուղղակի սերունդներից) Կաննում կայացած ֆիլմի պրեմիերային ոչ ոք ներկա չի գտնվել։ Ըստ ժառանգների տեսակետի՝ ֆիլմը խիստ աղավաղում է իրական պատմությունը։

Ծանոթագրություններ

Արտաքին հղումներ 
 Variety: Cannes Film Review: ‘Grace of Monaco’
 The Hollywood Reporter: 'Grace of Monaco': Cannes Review

Ֆրանսիական դրամա ֆիլմեր
Ամերիկյան դրամա ֆիլմեր
Բելգիական դրամա ֆիլմեր
Իտալական դրամա ֆիլմեր
Ֆրանսիական կենսագրական ֆիլմեր
Ամերիկյան կենսագրական ֆիլմեր
Բելգիական կենսագրական ֆիլմեր
Իտալական կենսագրական ֆիլմեր
2014 ֆիլմեր
Անգլերեն ֆիլմեր
Ֆրանսերեն ֆիլմեր
Փարիզում նկարահանված ֆիլմեր
Ֆրանսիայում նկարահանված ֆիլմեր
2010-ականների դրամա ֆիլմեր
Ամերիկյան ֆիլմեր
Ֆրանսիական ֆիլմեր
Ամերիկյան կենսագրական դրամա ֆիլմեր
Ֆիլմեր, որոնց գործողությունները տեղի են ունենում Ֆրանսիայում
2010-ականների կենսագրական դրամա ֆիլմեր
Անգլերեն ֆրանսիական ֆիլմեր
2014 դրամա ֆիլմեր
Իտալական ֆիլմեր